**ELŐTERJESZTÉS**

**A Gazdasági és Városstratégiai Bizottság 2015. júniusi ülésére**

**Javaslat Szombathely Megyei Jogú Város 2013. évi környezetállapot értékelésének** **elfogadására**

A környezet védelmének általános szabályairól szóló 1995. évi LIII. törvény (továbbiakban: környezetvédelmi törvény) 46.§ (1) bekezdés e.) pontja az önkormányzatok kötelezettségének írja elő, hogy a környezet védelme érdekében elemzi, értékeli a környezet állapotát illetékességi területén és arról szükség szerint, de legalább évente egyszer tájékoztatja a lakosságot.

Ennek teljesítése érdekében 2014. októberében Szombathely Megyei Jogú Város Önkormányzata ajánlattételi felhívással élt Szombathely Megyei Jogú Város 2013. évi környezetállapot értékelésének elkészítésére és ismertetésére. A dokumentáció minimális tartalmi követelményei között szerepelt a település környezetének általános jellemzése, a környezeti elemek állapota és védelme (levegő, vizek, földtani és talajtani adottságok, területhasználatok), az épített környezet állapota és védelme, a természetvédelem és az önállóan kezelt hatótényezők közül a hulladék, a zaj- és rezgés elleni védelem, valamint a környezetbiztonság.

Az eljárás lefolytatását követően az Ökohydro Környezet- és Vízgazdálkodási Mérnöki Iroda Kft-vel, mint nyertes ajánlattevővel megbízási szerződést kötött az Önkormányzat. A Kft. a dokumentációt határidőre elkészítette, azonban a lakosság számára történő közzétételét (sajtó útján, médián keresztül, honlapon történő megjelenítéssel) megelőzően szükséges annak T. Bizottság általi elfogadása. A környezetállapot értékelés részleteit a dokumentációt összeállító Ökohydro Kft. ismerteti.

A 2013. évi környezetállapot értékelés dokumentáció nagy terjedelmére való tekintettel papír alapon nem kerül kiküldésre, elektronikus elérhetősége:

<http://www.szombathely.hu/onkormanyzat/e-kozgyules_e-bizottsag/e-bizottsag_aktualis/>

A környezetvédelmi törvényben előírt kötelezettség folytatólagos, a 2014. év vonatkozásában is fennáll, így szükséges Szombathely Megyei Jogú Város 2014. évi környezetállapot értékelésének elkészítése is.

Jelen előterjesztésnek pénzügyi kihatása nincs.

A fentiekre tekintettel kérem a Tisztelt Bizottságot, hogy a napirendet megtárgyalni, valamint döntését meghozni szíveskedjék.

Szombathely, 2015. május „ „

/: Lakézi Gábor :/

osztályvezető

**HATÁROZATI JAVASLAT**

**…./2015.(VI….) sz. GVB. határozat**

1./ Szombathely Megyei Jogú Város Gazdasági és Városstratégiai Bizottsága a „Szombathely Megyei Jogú Város 2013. évi környezetállapot értékelése” dokumentációban foglaltakkal egyetért.

2./ Szombathely Megyei Jogú Város Gazdasági és Városstratégiai Bizottsága felkéri a Városüzemeltetési Osztály vezetőjét, hogy a lakosság számára a „Szombathely Megyei Jogú Város 2013. évi környezetállapot értékelése” dokumentáció városi honlapon történő közzétételéről gondoskodjon.

**Felelős:** Lendvai Ferenc, a Gazdasági és Városstratégiai Bizottság elnöke

(A végrehajtásért felelős:

Lakézi Gábor a Városüzemeltetési Osztály vezetője

Keringer Zsolt az Informatikai, Minőségügyi és Gondnoksági Kabinet vezetője)

**Határidő:** azonnal

(A Bizottság a fenti határozatot az Önkormányzat SZMSZ-ének 52. § (1) bekezdés 58. pontjában kapott felhatalmazása alapján hozta meg.)